Lěkarska rutowka

Lěkarska rutowka (Galega officinalis) je rostlina ze swójby łušćinowcow  (Fabaceae).

 Synonymy 
 Accoromba tricolor,
 Callotropis tricolor,
 Galega bicolor Boiss. & Hausskn. ex Regel,
 G. patula Steven,
 G. persica,
 G. vulgaris,
 G. coronilloides

 Wopis 
Lěkarska rutowka je trajne zelo, kotrež docpěwa wysokosć wot 60 hač do 120 cm. Rostlina je naha.

Łopjena su njeporowje pjerite a wobsteja ze 7 hač do 19 lancetojtych hač jejkojtych łopješkow.

Kćěje wot junija hač do awgusta. Swětolila hač běłe kćenja docpěwaja dołhosć wot něhdźe 1 cm a steja w dołho stołpikatych, čumpatych, zrunanych kićach.

 Stejnišćo 
Rosće na prózdnych płoninach, na mjezach, w skałach, na nadróžnych kromach a na dwórnišćach. Preferuje tróšku ćopliše stejnišća.

 Rozšěrjenje 
Pochadźa z wuchodneho regiona Srjedźneho morja.

 Wužiwanje 

 Noty 

 Žórła 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 80 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin  (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

Kategorija:Łušćinowcy